
„Julius Meinl x DaVinci Gourmet”
Perioada competitiei: 01.09.2026 – 30.11.2026

SECTIUNEA 1. ORGANIZATORUL SI REGULAMENTUL OFICIAL AL COMPETITIEI
1.1. 	Competitia Julius Meinl x DaVinci Gourmet denumita in continuare „Competitia”, este organizata si desfasurata de societatea JULIUS MEINL ROMANIA S.R.L., cu sediul in Tg. Secuiesc, str. Fabricii, nr. 1/A, Jud. Covasna, inmatriculata la Oficiul Registrul Comertului sub nr. J14/533/1991, avand CUI RO558580, telefon 0267.360.729, e-mail: office@meinl.ro (denumita in continuare „Organizatorul” sau „JULIUS MEINL ROMANIA”)

1.2. 	Competitia este organizata de JULIUS MEINL ROMANIA prin intermediul agentiei SMARTPOINT CONSULTING S.R.L., cu sediul in Bd. Splaiul Unirii nr. 33, bl. M4, sc. 1, et. 4, ap. 18, Bucuresti, Romania, inregistrata la Registrul Comertului cu nr. J2005003792406, CUI 17290596, atribut fiscal RO, telefon 031 805 3911, fax 031 805 3913, denumita in continuare „Agentia Smartpoint” sau „Agentia”.
	
1.3.	Competitia se va derula conform prezentului regulament oficial, pe care participantii la Competitie au obligatia sa il respecte (denumit in continuare „Regulamentul Oficial"). Prin participarea la aceasta Competitie participantii sunt de acord sa respecte si sa se conformeze tuturor prevederilor, termenilor si conditiilor prezentului Regulament Oficial.

1.4. 	Regulamentul Oficial al Competitiei este intocmit si va fi facut public conform legislatiei aplicabile, fiind disponibil in mod gratuit, oricarui solicitant, in oricare dintre urmatoarele modalitati:
· Accesand https://www.instagram.com/juliusmeinlromania/  (accesibil si de pe mobil sau tableta)
· trimitand o solicitare scrisa adresata catre Julius Meinl Romania S.R.L., la urmatoarea adresa: office@meinl.ro in Tg. Secuiesc, str. Fabricii, nr. 1/A, Jud. Covasna.

1.5. 	Potrivit deciziei Organizatorului, Competitia poate fi mediatizata in scopul informarii publicului, inclusiv prin intermediul unor materiale publicitare si/sau cu rol informativ. Informatiile pe care astfel de materiale le contin vor fi interpretate in conformitate cu si completate cu prevederile Regulamentului Oficial. 
	Premiile din imaginile folosite pe materialele de promovare al Competitiei sunt exclusiv cu titlu de prezentare.	

1.6.	Organizatorul isi rezerva dreptul de a modifica si/sau completa Regulamentul Oficial, precum si dreptul de a suspenda, inceta, intrerupe, scurta si/sau prelungi desfasurarea Competitiei, in cazul aparitiei unor motive obiective si justificate. Orice modificari vor fi realizate prin intocmirea unor acte aditionale si vor fi aduse la cunostinta publicului prin canalele de comunicare pe care se desfasoara Competitia. Modificarile vor intra in vigoare in ziua urmatoare informarii publicului. Acestea nu vor afecta inscrierile deja realizate si validate pana in momentul intrarii in vigoare a modificarilor. 

SECTIUNEA 2. TEMEIUL LEGAL
2.1.	Competitia este organizata in conformitate cu prevederile Ordonantei Guvernului nr. 99/2000 privind comercializarea produselor si serviciilor pe piata.

SECTIUNEA 3. LOCUL DE DESFASURARE A COMPETITIEI SI PERIOADA COMPETIEI
3.1.	Competitia este organizat si se desfasoara pe intreg teritoriul Romaniei, in perioada 01.09.2026 (ora 00:00:01, ora Romaniei) – 30.11.2026 (ora 23:59:59, ora Romaniei) (denumita in continuare „Perioada Competitiei”), prin intermediul paginii de Instagram Julius Meinl Romania (https://www.instagram.com/juliusmeinlromania/ )  conform prezentului Regulament Oficial.

SECTIUNEA 4. DREPTUL DE PARTICIPARE
4.1. 	Competitia este adresata tuturor persoanelor fizice ce activeaza intr-o locatie partenera Julius Meinl, cetateni romani sau straini, cu domiciliul sau resedinta in Romania, cu capacitate de exercitiu deplina, cu varsta minima de 18 ani, impliniti pana la data inceperii Competiei, care respecta termenii si conditiile prezentului Regulament Oficial (denumite in continuare individual „Participant" si colectiv „Participanti"). La Competiei nu pot participa persoane fizice autorizate, persoane juridice sau entitati fara personalitate juridica.

4.2. 	La aceasta Competiei nu au dreptul sa participe angajatii Organizatorului, ai Agentiei implicata in organizarea Competitiei, dupa caz, respectiv membrii de familie ai acestora (insemnand copii, parinti, sot/ sotie, frate/ sora). Dreptul de participare este rezervat persoanelor care lucrează într-o locație parteneră Julius Meinl.

4.3 	Participarea in aceasta Competitie implica cunoasterea si acceptarea integrala, expresa si neechivoca a prevederilor prezentului Regulament Oficial.

4.4. 	Organizatorul isi rezerva dreptul de a elimina din Competitie orice persoana care nu are dreptul de a participa la Competitie. 

SECTIUNEA 5. PREMIILE COMPETITIEI
5.1 In cadrul Competitiei, conform prezentului Regulament Oficial, sunt oferite premii ce se incadreaza 3 categorii, acordate in baza criteriilor descrise la Sectiunea 7. Cele trei categorii sunt:
· Categoria 1: premiul saptamanal
· Categoria 2: premiul lunar
· Categoria 3: premiul de consecventa
Premiile pentru fiecare categorie, ce pot necesita schimbari si/ sau adaugiri regasite ulterior in Anexa 3, sunt:
Categoria 1: premiul saptamanal, fiecare costand in:
· Tote bag: 80 lei fara TVA
· Sapca: 130 lei fara TVA
· Sosete: 50 lei fara TVA
· 1 kg cafea boabe Red Door: 235 lei fara TVA
Descrierea detaliată, numărul și valoarea unitară a premiilor vor fi menționate în Anexa 3, care face parte
integrantă din prezentul Regulament ce poate fi autentificată ulterior începerii Competiției.

Categoria 2: premiul lunar, fiecare constand in:
· Pitcher MHW-3BOMBER: 245 lei fara TVA
· Hanorac: 240 lei fara TVA

Categoria 3: premiul de consecventa
· Premium V60 brewing kit Hario / MHW-3BOMBER: 1240 lei fara tevea
 (incluzand rasnita manuala/ sau ceainic, decantor, infuzor, filtre de hartie). 

5.2. 	Valoarea comerciala totala a premiilor oferite in cadrul acestui concurs se va regasi in Anexa 3.

5.3.	Castigatorii premiilor oferite in cadrul acestei Competitii nu au dreptul de a primi contravaloarea in bani a premiilor sau schimbarea acestora cu alte bunuri sau servicii si nici sa solicite schimbarea parametrilor/ caracteristicilor premiilor. 

5.4. 	Participantilor la Competitie nu le sunt impuse niciun fel de cheltuieli directe sau indirecte suplimentare, cu exceptia cheltuielilor normale de desfasurare a Competitiei (costul serviciilor de internet sau de telefonie mobila).

SECTIUNEA 6. MECANISMUL COMPETITIEI
Pentru participarea si inscrierea valabila in Competitie si pentru a avea sansa de a castiga unul dintre premiile acordate in baza procesului descris la Sectiunea 7 de catre Organizator in cadrul prezentei Competitii, Participantii trebuie sa respecte urmatoarele reguli si mecanism:

6.1 Inscrierea in Competitie:
Pentru inscrierea valabila in Competitie si pentru a avea sansa de a castiga unul dintre premiile acordate de catre Organizator in cadrul prezentei Competitii, un Participant se poate inscrie tinand cont de urmatoarele aspecte:
· Lunar, participantii ce reprezinta barista din locatiile partenere Julius Meinl au dreptul sa se inscrie cu  pana la 4 retete diferite, cate una pe saptamana, atata timp cat reteta respecta cele 3 teme lunare: Septembrie - Late Summer Twist, Octombrie - Spiced&Cozy, Noiembrie - Warm Comfort;
· Participanții trebuie să creeze o rețetă originală de băutură care să aibă la bază cafeaua Julius Meinl și siropul DaVinci Gourmet, în acord cu tema specifică a lunii în care este reteta este înscrisă în concurs. Orice alt ingredient poate fi ales la libertatea Participantului.
· Rețeta se trimite prin e-mail la adresa marketingro@meinl.group (cu subiectul „Competiție Julius Meinl x DaVinci Gourmet” sau o denumire similară/derivată din care să rezulte clar participarea la concurs) sau prin mesaj WhatsApp la numărul +40728156408. În cazul în care aceeași rețetă este trimisă pe ambele canale, va fi luată în calcul o singură dată.

· Indiferent de canalul ales, mesajul trebuie să conțină obligatoriu:
· Imaginea cu preparatul;
· Denumirea preparatului;
· Ingredientele și cantitățile aferente;
· Modul de preparare (pașii rețetei);
· Numele de utilizator al contului de Instagram (ex: @nume_utilizator) — câmp obligatoriu pentru identificarea participantului;
· Denumirea locației partenere Julius Meinl în care lucrează Participantul.
· Condiții vizuale pentru fotografii:
· Preparatul trebuie prezentat exclusiv în ceașcă sau pahar marca Julius Meinl.
· În imagine sunt permise vizibil doar elementele de brand ale Julius Meinl și DaVinci Gourmet (este interzisă afișarea altor branduri).
· Imaginea trebuie să fie clară, în format vertical 4:5, cu preparatul încadrat în centrul imaginii.
· Calendarul postărilor și intervalele de colectare:
· In fiecare zi de vineri, incepand cu prima zi de vineri dupa data de 1 septembrie (4 septembrie)  pana pe data de 27 noiembrie, la ora 10:00 se va posta o postare tip carusel pe pagina oficiala de Instagram Julius Meinl Romania https://www.instagram.com/juliusmeinlromania/, cat si pe pagina de Facebook Julius Meinl Romania. Votarea va avea loc prin intermediul postarii de pe pagina de Instagram Julius Meinl Romania.
· Postarea va include retetele primite prin intermediul cailor prezentate in Regulamentul Oficial in intervalul vineri 10:01  - joi 10:00, cu exceptia primei saptamani a Competitiei, in care vor fi luate in calcul retetele primite in intervalul marti, 01.09 ora 10:01 – joi 10:00. 
· Retetele primite in afara intervalului de colecatre (după ziua de joi, ora 10:00) vor fi prezentate prin intermediul postarii de pe Instagram si Facebook in saptamana imediat urmatoare. Retetele pot fi votate prin intermediul caruselului de pe Instagram, conform mecanismului detaliat in Sectiunea 7.
· Condiții de validitate:
· Toate conditiile de participare prevazute in prezentul Regulament trebuie sa fie indeplinite atat la momentul inscrierii in Competitie, cat si la momentul validarii castigatorilor. Participantii au obligatia de a mentine indeplinite aceste conditii pana la finalizarea procesului de validare. In cazul in care, la momentul validarii, una sau mai multe dintre conditiile de participare nu mai sunt indeplinite, inscrierea respectiva va fi considerata nevalida.   

Un Participant unic, identificat prin contul de Instagram, are dreptul la mai multe inscrieri in cadrul Competitiei doar daca indeplineste conditiile prezentate in actualul Regulament; 

Un Participant unic este identificat combinat prin contul de Instagram furnizat și datele din mesajul de înscriere (inclusiv locația parteneră în care lucrează). Un participant se poate înscrie de mai multe ori doar cu respectarea limitei de rețete specificate.
În cazul în care Organizatorul suspectează nerespectarea regulamentului sau există dubii privind identitatea unui Participant, acesta își rezervă dreptul de a efectua verificări suplimentare (inclusiv prin analizarea contului de Instagram), fără a avea obligația unor verificări extinse. În etapa de validare, Organizatorul va solicita date suplimentare de identificare, conform Secțiunii 8.


6.2 Validarea inscrierilor
Nu vor fi considerate valide si, in consecinta, nu vor fi luate in considerare inscrierile care:
· sunt facute in afara Perioadei Competitiei;
· au fost efectuate prin frauda sau prin orice alte modalitati si/sau echipamente electronice si/sau software, altele decat cele legale si/sau indicate de catre Organizator, ori au fost efectuate cu nerespectarea oricareia dintre conditiile si termenii Regulamentului Oficial;
· au fost oferite informatii ce se dovesesc a fi false. Organizatorul isi rezerva dreptul de a verifica validitatea contului de Instagram folosit pentru inscrierea in Competitie, fara a avea vreo obligatie de a efectua verificari extinse. 
· Retetele nu contin ingredientele obligatorii: cafea Julius Meinl si sirop DaVinci Gourmet;
· Pozele trimise nu se incadreaza in parametrii mentionati in regulament la punctul 6.1;
· Conțin fotografii în care pot fi identificate ambalaje, produse sau însemne ale altor branduri, cu excepția Julius Meinl și DaVinci Gourmet. 
NU sunt acceptate inscrierile/postarile si Organizatorul isi rezerva dreptul de a descalifica (invalida) Participantii care trimit in vederea participarii la Competitie
 texte si/sau imagini (respectiv de a sterge asemenea comentarii) care:
· nu au continutul definit la pct. 6.1. de mai sus
· includ un continut blasfemator, defaimator, indecent, explicit sexual, obscen, ofensator, sensibil din punct de vedere politic si/sau cultural, licentios, imoral sau antisocial;
· promoveaza violenta, misoginismul, fac referire la activitati ilegale sau imorale, ori care promoveaza discriminarea pe baza de rasa, religie, sex, origine etnica, dizabilitati fizice, varsta sau grup socio-economic;
· contin amenintari la adresa unei terte persoane, unui grup socio-cultural, sau de orice alt fel, lezeaza intimitatea, dreptul la viata privata si/sau alte drepturi ale unei terte persoane, sau incalca in orice mod legislatia si reglementarile aplicabile, sau care pun intr-o lumina nefavorabila si/sau afecteaza in orice fel imaginea Organizatorului;
· prezinta minori in ipostaze periculoase din punct de vedere fizic, psihic sau emotional;
· arata sau contin aluzii/referiri directe sau indirecte la consum de tutun, alcool ori substante psihotrope de orice fel, inregistrari la volan, care promoveaza ura sau comportamente periculoase sau iresponsabile etc;
· incalca in orice fel drepturile patrimoniale sau nepatrimoniale ale unei terte persoane;
· au continut publicitar;
· nu au legatura cu natura si scopul Competitiei, asa cum sunt acestea detaliate in cadrul prezentului Regulament Oficial.

Raspunderea exclusiva pentru continutul postarilor trimise apartine Participantului, Organizatorul neavand nicio raspundere de orice fel fata de Participanti sau terte persoane in ceea ce priveste continutul acestora.

6.3. In cazul in care Organizatorul considera in mod intemeiat ca o anumita participare nu a respectat toate conditiile Regulamentului Oficial are dreptul de a o anula, fara a anunta in prealabil Participantul respectiv.

SECTIUNEA 7. DESEMNAREA CASTIGATORILOR SI ACORDAREA PREMIILOR

7.1 Desemnarea castigatorilor se va face in urmatorul mod: 
7.1.1 Premiul săptămânal este atribuit rețetei care obține cel mai mare număr de voturi din partea publicului.
· Definirea votului: Este considerat vot valabil orice comentariu publicat la postarea concursului care identifică rețeta aleasă (prin menționarea denumirii acesteia sau a numărului slide-ului din carusel).
· Limita de votare: Un utilizator poate exprima un singur vot pe săptămână pentru o postare de tip carusel. Votarea mai multor rețete este permisă doar dacă acestea fac parte din caruseluri diferite. 
· In cazul in care o persoana voteaza aceeasi reteta de mai multe ori in cadrul aceluiasi carusel se va considera un singur vot valabil. In cadrul in care o persoana voteaza mai multe retete din cadrul aceluiasi carusel va fi luat in calcul doar primul vot, in ordinea cronologica a postarii.
7.1.2. Premiul lunar este atribuit retetei alese de catre juriu pe baza fisei de jurizare prezente in Anexa 2.
7.1.3 Premiul de consecventa este ales prin tragere la sorti. In tragere la sorti intra barista care au submis minim o reteta pentru fiecare tema a lunii.
· Extragerea se va realiza in termen de maximum 7 zile lucratoare de la data incheierii Competitiei, in urmatoarele conditii:
· la procesul de extragere a castigatorilor premiului de consecventa vor participa toate persoanele ce au submis minim o reteta pentru fiecare tema a lunii, tema prezentata in Regulamentul Oficial; 
· castigatorii vor fi extrasi dintr-o baza de date care va include totalitatea inscrierilor valide;
· In urma tragerii la sorti se va desemna 1 castigator si 2 rezerve (2 rezerve pentru fiecare câștigător).
· In cazul in care, din orice motiv, oricare dintre castigatorii desemnati nu poate fi validat sau refuza sa primeasca premiul, atribuirea premiului respectiv se va face rezervelor, in ordinea in care rezervele au fost extrase. Procedura de validare aplicabila in cazul castigatorilor este aplicabila si in cazul rezervelor.

7.2. Un Participant poate castiga maxim 13 premii de popularitate, cat si premiul lunar si premiul de consecventa. 
7.3. Castigatorii premiilor oferite in cadrul Competitiei nu au posibilitatea de a primi contravaloarea premiilor in bani sau inlocuirea acestora cu alte bunuri si nici nu pot solicita schimbarea caracteristicilor/ parametrilor premiilor castigate. 

SECTIUNEA 8. VALIDAREA SI PUBLICAREA CASTIGATORILOR. INTRAREA IN POSESIE A PREMIILOR
8.1. Reguli generale de validare
Ulterior desemnarii potentialilor castigatori se va incepe procesul de validare a acestora, ocazie cu care se va verifica indeplinirea conditiilor privind inscrierea Participantilor, precum si respectarea tuturor dispozitiilor prezentului Regulament. 
Validarea fiecarui potential castigator se va realiza in maximum 5 (cinci) zile lucratoare de la data primirii tuturor datelor si documentelor solicitate de Organizator sau Agentie in vederea validarii. Procesul de validare se aplica indiferent de categoria de premii in care se incadreaza castigatorul: premiu saptamanal, lunar si premiul de consecventa.

8.2 Validarea Premiului de Popularitate
· Potențialul câștigător al premiului săptămânal va fi notificat printr-un comentariu publicat la postarea rețetei câștigătoare și/sau printr-un mesaj privat pe contul său de Instagram.
· Acesta are obligația de a contacta pagina oficială de Instagram Julius Meinl Romania prin mesaj privat în termen de maximum 48 de ore de la data și ora transmiterii notificării, pentru a confirma acceptarea premiului și a furniza datele necesare validării.
· Procesul de validare durează 5 zile lucrătoare de la primirea mesajului de confirmare.
· În cazul în care potențialul câștigător nu răspunde în termenul de 48 de ore sau nu îndeplinește condițiile de validare, acesta va fi invalidat. În acest caz, premiul va fi atribuit participantului clasat pe locul următor (rețeta cu al doilea cel mai mare număr de voturi valide din săptămâna respectivă), aplicându-se aceeași procedură de notificare și validare.
· Egalitate de voturi: În situația în care două sau mai multe rețete obțin un număr egal de voturi valide pe primul loc, Organizatorul va acorda câte un premiu săptămânal fiecăruia dintre participanții aflați la egalitate.
8.3. Validarea Premiilor lunare si a Premiului de Consecventa 
· In cazul in care participantul a fost desemnat castigator al premiului lunar, cat si castigator al premiului de consecventa,  castigatorul va fi rugat, prin intermediul unui e-mail trimis de pe una din adresele de e-mail ale angajatilor Julius Meinl Romania si/ sau prin intermediul unei postari in Social Media, sa confirme acceptarea premiului, in termen de maximum 48 de ore de la data si ora publicarii comentariului de notificare sau a emailului.
· Procesul de validate va dura 5 zile lucratoare calculate incepand cu data si ora primirii mesajului de confirmare al premiului. 
· In cazul in care Participantul care a fost desemnat castigator nu contacteaza pagina in termenul specificat, acesta va fi invalidat si se va apela la rezerve, in ordinea desemnarii lor, conform aceluiasi mecanism ca in cazul Participantilor desemnati initial castigatori. 

8.4. Daca premiul nu se acorda ca urmare a neindeplinirii de catre Participant a uneia sau a mai multor conditii de validare, Organizatorul va desemna drept castigator, sub rezerva indeplinirii tuturor conditiilor prevazute de prezentul Regulament Oficial, un alt participant. Daca nici aceasta nu indeplineste conditiile necesare, se va avea in vedere urmatoarea rezerva, in ordinea desemnarii acestora si se va relua procesul de notificare si validare descris anterior. Daca nici rezervele nu sunt validate, premiul nu se acorda si va ramane in proprietatea Organizatorului. Conditiile de validare a rezervelor sunt aceleasi ca si in cazul Participantului desemnat initial.

8.5. Organizatorul isi rezerva dreptul de a nu acorda premiile daca Participantii desemnati castigatori nu indeplinesc conditiile de validare sau in cazul in care nu sunt suficiente inscrieri in Competitie. Constatarea unor neconcordante sau nerespectarea conditiilor de validare descrise in prezentul Regulament Oficial conduc la invalidarea Participantului, respectiv la pierderea dreptului de atribuire a premiului, fara nicio despagubire din partea Organizatorului.

8.6. Expedierea premiilor va fi in termen de maximum 30 de zile lucratoare de la data validarii tuturor castigatorilor din fiecare categorie de premii.

8.7. Premiile oferite in cadrul Competitiei vor fi expediate castigatorilor prin curier, la adresa postala comunicata de acestia in procesul de validare, exclusiv pe teritoriul Romaniei, costurile de livrare fiind suportate de Organizator. Expedierea premiilor va avea loc ulterior incheierii procesului de validare, dar nu mai tarziu de 30 (treizeci) de zile lucratoare de la data validarii castigatorului. Livrarea premiilor va fi realizata printr-o singura expediere, in conditiile standard ale firmei de curierat utilizate de Organizator. In cazul in care livrarea nu poate fi efectuata din motive neimputabile Organizatorului, inclusiv, dar fara a se limita la, furnizarea unei adrese incomplete sau incorecte, imposibilitatea contactarii destinatarului, refuzul primirii coletului ori neridicarea coletului in termenul de pastrare stabilit de firma de curierat, Organizatorul nu are obligatia de a retransmite premiul, iar castigatorul isi pierde dreptul de a revendica premiul. Termenul de pastrare a coletului si numarul incercarilor de livrare vor fi cele aplicate de firma de curierat utilizata pentru expedierea premiului.

8.8. In cazul in care premiul este refuzat de catre castigator sau acesta nu a putut fi gasit la adresa indicata in vederea livrarii, premiul ramane in proprietatea Organizatorului.

SECTIUNEA 9. RASPUNDERE
9.1. 	Prin participarea la Competitie Participantii sunt de acord si se obliga sa respecte si sa se conformeze prezentului Regulament Oficial, precum si tuturor cerintelor si deciziilor luate in conformitate cu Regulamentul Oficial de Organizator in toate aspectele legate de desfasurarea Competitiei.

9.2. 	Organizatorul si Agentia nu au nicio obligatie de a intretine corespondenta cu solicitantii care nu s-au inscris in mod valid in Competitie sau in cazul unor revendicari ce apar ulterior acordarii efective a premiilor, sau dupa termenul de revendicare a premiilor prevazut in prezentul Regulament Oficial. Raspunderea Organizatorului si a Agentiilor implicate in organizarea prezentei Competitii cu privire la acordarea premiilor este limitata in conformitate cu prevederile prezentului Regulament Oficial.

9.3. 	Organizatorul si Agentia nu isi asuma raspunderea:
· pentru inscrierile efectuate in afara Perioadei Competitiei;
· pentru inscrierile care nu respecta criteriile de inscriere;
· pentru neprimirea, pierderea sau primirea cu intarziere a mesajelor si/sau e-mail-urilor, trimise de catre Organizator/Agentie Participantilor si invers, determinate de factori independenti de vointa sau controlul Organizatorului/Agentiei (cum ar fi, dar fara a se limita la, defectiuni sau probleme tehnice ce tin de retelele de telefonie, retelele de internet, retelele de curent electric etc);
· daca numarul de telefon comunicat de Participant nu poate fi utilizat pentru contactarea si identificarea Participantului (numar incorect, numarul nu este alocat, este dezactivat, este blocat, nu se afla in aria de acoperire etc). 
· daca Participantul care a fost desemnat castigator contactat conform art. 8.2, 8.3, 8.4 din Regulamentul Oficial), nu transmite datele solicitate in termen de maximum 48 de ore de la momentul solicitarii.
· pentru erorile in datele furnizate de catre Participanti, daca este cazul; de acuratetea datelor raspund exclusiv Participantii. Ca atare, Organizatorul nu are niciun fel de obligatie in cazul furnizarii de catre Participanti a unor date eronate, care au dus la imposibilitatea inmanarii premiului sau la imposibilitatea identificarii unui castigator;
· pentru imposibilitatea unui castigator de a intra in posesia premiului din motive independente de Organizator; 
· pentru cazurile in care castigatorul nu respecta conditiile de validare detaliate in prezentul Regulament Oficial;
· pentru intreruperile neanuntate ale serviciilor oferite de catre terti - nefunctionalitati ale furnizorilor de internet, nefunctionalitati ale furnizorilor de curent electric, blocarea accesului din cauza aglomerarii retelelor pe perioadele de trafic intens sau altor motive independente de Organizator etc;

9.4.  Organizatorul nu isi asuma raspunderea si nu va fi parte in cazurile referitoare la dreptul de proprietate asupra premiilor. Aparitia sau existenta vreunei dispute sau litigiu referitor la acordarea premiilor nu va influenta principiul potrivit caruia Organizatorul Competitiei va acorda premiul Participantului care a respectat prevederile prezentului Regulament Oficial si care face dovada participarii valabile in Competitie. Din momentul primirii premiilor de catre castigatori Organizatorul nu mai raspunde de integritatea acestora. 

9.5.	Organizatorul isi rezerva dreptul de a verifica si monitoriza modul in care se desfasoara inscrierile in Competitie. In cazul in care se observa tentative de frauda, inscrierile respective vor fi anulate. 

9.6.	Organizatorul isi rezerva dreptul de a exclude definitiv orice Participant in Competitie care, prin comportamentul fraudulos sau contrar bunelor moravuri, afecteaza sau poate afecta bunul mers al Competitiei.

9.7. 	Organizatorul Competitie va acorda premii numai castigatorilor care au luat parte la Competitie in conformitate cu prevederile prezentului Regulament Oficial si care fac dovada inscrierii in cadrul Competitiei. In cazul in care Organizatorul constata existenta unor fapte de frauda, tentative de frauda, furnizarea de informatii sau declaratii false ori incomplete, utilizarea fara drept a identitatii unei alte persoane, incercarea de manipulare a mecanismului Competitiei sau orice alte actiuni de natura sa afecteze desfasurarea corecta a Competitie ori procesul de desemnare si validare a castigatorilor, Organizatorul isi rezerva dreptul de a invalida participarea si/sau de a refuza acordarea premiului, fara a datora vreo despagubire persoanei in cauza. In cazul in care astfel de imprejurari sunt constatate dupa acordarea premiului, Organizatorul are dreptul sa solicite restituirea premiului sau, daca restituirea acestuia nu mai este posibila, contravaloarea sa, precum si recuperarea cheltuielilor suportate in legatura cu acordarea premiului, in conditiile legii.

9.8.	Organizatorul si Agentia sunt indreptatiti sa ia toate masurile necesare in caz de tentativa de frauda, abuz sau orice alte tentative care ar putea afecta imaginea Competitiei si/sau a Organizatorului/Agentiilor ori costurile aferente acestei Competitii. Incercarea de frauda va rezulta in descalificarea respectivului Participant pentru intreaga Perioada a Competitiei si, implicit, acesta nu va mai avea dreptul de a primi niciun premiu. In cazul in care sunt identificate persoane care au influentat sau care au facilitat castigarea de premii, Organizatorul are dreptul de a cere angajarea raspunderii respectivelor persoane.

SECTIUNEA 10. INFORMARE PRIVIND PRELUCRAREA DATELOR CU CARACTER PERSONAL
10.1. Informatii privind prelucrarea datelor cu caracter personal efectuata pentru sau in legatura cu desfasurarea Competitiei sunt prevazute la Anexa 1 a acestui Regulament Oficial.

10.2. Solicitarile/reclamatiile privitoare la prelucrarea datelor cu caracter personal in legatura cu Competitiei se pot depune conform indicatiilor din Anexa 1.

SECTIUNEA 11. TAXE SI IMPOZITE
11.1.	Organizatorul va calcula, retine, declara si achita, dupa caz, orice impozit datorat pentru premiile acordate, in conformitate cu prevederile legislatiei fiscale aplicabile, la data acordarii premiilor. 

11.2 	In vederea indeplinirii obligatiilor fiscale prevazute de lege, castigatorii au obligatia de a furniza Organizatorului toate datele si documentele solicitate in acest scop, inclusiv, daca este cazul, adresa locuintei sau alte informatii necesare. Refuzul de a furniza datele solicitate ori furnizarea unor informatii incomplete sau incorecte poate conduce la imposibilitatea indeplinirii obligatiilor legale de catre Organizator si, in consecinta, la imposibilitatea acordarii premiului.


SECTIUNEA 12. FORTA MAJORA
12.1. Forta Majora este evenimentul imprevizibil si de neinlaturat, intervenit dupa intrarea in vigoare a prezentului Regulament Oficial, care nu poate fi controlat de catre Organizator si care il impiedica pe acesta sa-si indeplineasca obligatiile asumate prin prezentul Regulament Oficial.

12.2.	Daca o situatie de forta majora impiedica sau intarzie total sau partial desfasurarea Competitiei conform Regulamentului Oficial sau continuarea Competitiei, Organizatorul va fi exonerat de raspunderea privind indeplinirea obligatiilor sale pentru perioada in care aceasta indeplinire va fi impiedicata sau intarziata. Organizatorul nu isi asuma in niciun fel obligatia de a prelungi Competitia cu o perioada corespunzatoare duratei evenimentului de forta majora.

12.3.	Organizatorul isi rezerva dreptul de a intrerupe sau de a suspenda oricand desfasurarea Competitiei, pentru motive independente de vointa sa sau in cazul in care intervin evenimente care ar ingreuna semnificativ derularea in conditii optime a Competitiei. Organizatorul va informa in cel mai scurt timp posibil publicul cu privire la suspendarea sau intreruperea Competitiei, prin publicare pe https://www.instagram.com/juliusmeinlromania/  sau prin alte mijloace de informare a publicului.

Prezentul Regulament Oficial a fost semnat si autentificat intr-un exemplar original care va ramane in arhiva notarului public si in 4 duplicate astazi ....

ANEXA nr. 1
la REGULAMENTUL OFICIAL AL COMPETITIEI 
„Competitia Julius Meinl x DaVinci Gourmet”
Perioada competitie: 01.09.2026-30.11.2026

INFORMARE CU PRIVIRE LA PRELUCRAREA DATELOR CU CARACTER PERSONAL

1. Date privind operatorul de date cu caracter personal si imputernicitii sai
In vederea desfasurarii Competitiei, datele cu caracter personal ale participantilor vor fi prelucrate de catre:
JULIUS MEINL ROMANIA S.R.L., cu sediul in Tg. Secuiesc, str. Fabricii, nr. 1/A, Jud. Covasna, inmatriculata la Oficiul Registrul Comertului sub nr. J14/533/1991, avand CUI RO558580, telefon 0267.360.729, e-mail: office@meinl.ro (denumita in continuare „Organizatorul” sau „Operatorul”), persoana juridica romana, in calitate de operator de date, prin intermediul SMARTPOINT CONSULTING S.R.L., cu sediul in Bd. Splaiul Unirii nr. 33, bl. M4, sc. 1, et. 4, ap. 18, Bucuresti, Romania, inregistrata la Registrul Comertului cu nr. J40/3792/2005, CUI 17290596, atribut fiscal RO, telefon + 4 031 805 3911, fax + 4 031 805 3913, in calitate de imputernicit al Operatorului (denumita in continuare "Agentia" sau "Imputernicitul"), in calitate de imputernicit al Operatorului.

Datele de contact ale Operatorului, pentru nelamuriri sau exercitarea drepturilor de catre persoanele vizate cu privire la datele lor cu caracter personal, sunt urmatoarele:
JULIUS MEINL ROMANIA S.R.L., Departamentul de marketing adresa: Tg. Secuiesc, str. Fabricii, nr. 1/A Jud. Covasna, email: office@meinl.ro;

2. Categorii de date cu caracter personal prelucrate in cadrul Competitiei
In cadrul Competitiei, Organizatorul va prelucra de la Participanti urmatoarele categorii de date cu caracter personal, pentru a putea alege castigatorii si a putea inmana Premiile, potrivit acestui Regulament:

In cazul Participantilor inscrisi in Competitie vor fi prelucrate: ID-ul de Instagram sau Facebook, datele publice asociate contului de Instagram sau Facebook al Participantului, fotografiile și datele rețetelor trimise în vederea înscrierii (nume, prenume, număr de telefon, denumirea locației partenere), precum și comentariile/voturile la postările din cadrul Competitiei și datele asociate acestora (ex: data, ora, ID utilizator).

Pentru castigatorii premiilor acordate in cadrul Competitiei, in plus fata de cele de mai sus, vor fi prelucrate:

(i) nume, prenume, numar de telefon, confirmare cu privire la varsta de cel putin 18 ani;
(ii) adresa de e-mail, (daca se doreste primirea link-ului securizat prin aceasta modalitate, in vederea furnizarii informatiilor solicitate pentru validarea castigatorului);
(iii) adresa postala completa pentru livrarea premiului;
(iv) semnatura (pentru semnarea procesului verbal de predare-primire premiu);
(v) calitatea de castigator si premiul castigat.

3. Scopul prelucrarii
Datele cu caracter personal ale participantilor la Competitie vor fi prelucrate in vederea:

(i) organizarii si desfasurarii Competitiei;
(ii) desemnarii si validarii castigatorilor;
(iii) atribuirii premiilor;
(iv) indeplinirii obligatiilor fiscale si financiar contabile ale Operatorului.

Apelurile efectuate pentru validarea castigatorilor vor fi inregistrate pentru a putea fi utilizate ca proba in eventualele contestatii referitoare la procesul de validare a castigatorului si de inmanare a premiului oferit in Competitie, precum si in scopul verificarii modului in care este gestionata de catre Agentia SmartPoint relatia cu Participantii la Competitie.

4. Temeiul juridic al prelucrarii
Datele vor fi prelucrate astfel:
datele furnizate de Participanti si Castigatori (i) in vederea inscrierii in Competitie si in vederea validarii castigatorilor (nume, prenume, e-mail, numar de telefon, confirmari solicitate, ID Facebook, datele publice asociate contului de Facebook al Participantului, comentariile la postarile din cadrul Competitiei si datele asociate acestora) (ii) in vederea acordarii premiilor (adresa postala, semnatura) sunt prelucrate in temeiul executarii unui contract (acceptarea termenilor si conditiilor Regulamentului Oficial si participarea la Competitie echivaleaza cu executarea unui contract).

publicarea listei cu Castigatori pe pagina de Instagram [https://www.instagram.com/juliusmeinlromania/](https://www.instagram.com/juliusmeinlromania/) (și/sau pe pagina de Facebook [https://www.facebook.com/Julius](https://www.facebook.com/Julius) Meinl Romania/) este efectuata in temeiul obligatiei legale a Operatorului de a publica astfel de liste, potrivit legislatiei privind organizarea de promotii si concursuri/loterii publicitare;

pastrarea datelor ulterior incheierii Competitiei si inmanarii premiilor reprezinta o prelucrare in temeiul interesului legitim al Operatorului, pentru a putea dovedi desfasurarea Competitiei si acordarea premiilor, precum si in temeiul obligatiilor legale aferente legislatiei financiar-contabile ce impune pastrarea documentelor contabile pentru o anumita perioada;

inregistrarea si stocarea convorbirilor telefonice care contin date personale ale Participantilor la Competitie se vor realiza in temeiul consimtamantului acestora, precum si in temeiul interesului legitim al Operatorului constand in dreptul de a verifica modul de comunicare cu Participantii pentru procesul de validare si inmanare a premiilor si de a conserva dovezi privind acest proces.

5. Destinatarii datelor cu caracter personal

Datele cu caracter personal colectate in cadrul Competitiei de catre Organizator vor fi dezvaluite Imputernicitilor, precum si autoritatilor, in masura in care este necesar pentru respectarea obligatiilor legale de catre Organizator. De asemenea, datele personale vor mai putea fi dezvaluite, numai in masura in care este necesar, urmatoarelor categorii de terti:

Societati care furnizeaza produse si servicii Organizatorului sau Imputernicitilor, cum ar fi furnizori de sisteme IT si furnizorii de servicii de asistenta aferenti, inclusiv furnizorii de servicii de telecomunicatii, realizare copii de rezerva si recuperare in caz de dezastru, servicii de securitate informatica si alti furnizori de servicii externalizare, cum ar fi stocare in afara spatiului de productie propriu si furnizori de servicii de stocare in sistem cloud etc.;

alte entitati cum ar fi autoritati de reglementare, contabili, auditori, avocati sau alti experti externi, in cazul in care activitatea lor necesita aceste informatii;

Tertii carora le sunt transmise sau puse la dispozitie informatiile personale ale Participantilor, in temeiul paragrafului de mai sus, sunt limitati (prin lege si prin contract) cu privire la modul in care pot folosi aceste date. Organizatorul se asigura ca orice terti carora le sunt divulgate voluntar date cu caracter personal sunt supusi obligatiilor de confidentialitate si securitate in acord cu prezenta nota de informare si legislatia aplicabila (pentru evitarea dubiilor, acest lucru nu se poate aplica acolo unde divulgarea nu este decizia voluntara a Operatorului).

Cu exceptia celor detaliate mai sus, Organizatorul nu va divulga vreunui tert vreo parte din datele personale prelucrate in legatura cu Competitia, fara a anunta persoanele vizate, sau, dupa caz, fara a obtine in prealabil consimtamantul acestora.

6. Perioada de stocare a datelor cu caracter personal
Datele cu caracter personal ale Participantilor declarati necastigatori vor fi stocate de catre Imputerniciti timp de 3 luni de la incheierea Competitiei. Dupa trecerea acestui termen, datele vor fi distruse, acestea nefiind utilizate in niciun alt scop, pana la momentul distrugerii acestora, exceptand participarea la prezenta Competitie.
Datele cu caracter personal ale Castigatorilor vor fi pastrate de catre Operator conform prevederilor legale aplicabile in materie financiar-contabila, respectiv 10 (zece) ani de la data incheierii exercitiului financiar in care a avut loc acordarea premiului.

Lista castigatorilor Competitiei (continand numele si prenumele castigatorilor, numele de utilizator de Instagram/Facebook, precum si premiul castigat) va fi publicata pe pagina de Instagram [https://www.instagram.com/juliusmeinlromania/](https://www.instagram.com/juliusmeinlromania/) (și/sau pe pagina de Facebook [https://www.facebook.com/Julius](https://www.facebook.com/Julius) Meinl Romania/) și informatia va fi pastrata publica pentru o perioada de 30 de zile calendaristice.

La expirarea perioadei de stocare a datelor cu caracter personal, Operatorul va sterge/ distruge aceste date de pe mijloacele de prelucrare si stocare, impunand Imputernicitilor obligatii similare.

7. Drepturile persoanelor vizate
In vederea asigurarii unei prelucrari echitabile si transparente, Operatorul asigura Participantilor, pe Durata Competitiei, urmatoarele drepturi:

(i) dreptul de retragere a consimtamantului: in cazul prelucrarilor de date efectuate in baza consimtamantului, persoanele vizate pot retrage consimtamantul in orice moment fara ca acest lucru sa afecteze prelucrarea anterioara;

(ii) dreptul de a solicita accesul la datele cu caracter personal: persoanele vizate pot solicita informatii legate de datele personale pe care Operatorul si Imputernicitii le detin despre acestea, inclusiv informatii legate de categoriile de date prelucrate, pentru ce sunt folosite acestea si cui sunt divulgate aceste date, daca este cazul.

La cerere, persoanelor vizate le poate fi oferita o copie a datelor personale prelucrate in legatura cu Competitia. Daca sunt solicitate mai multe copii ale datelor personale, Operatorul isi rezerva dreptul de a percepe o taxa rezonabila bazata pe costurile administrative.

(iii) dreptul de a solicita rectificarea datelor cu caracter personal: persoanele vizate pot obtine rectificarea datelor personale pe care Operatorul si/sau Imputernicitii le prelucreaza in legatura cu Competitia. Operatorul si Imputernicitii depun eforturi rezonabile pentru a mentine datele personale corecte, complete, actualizate si relevante, pe baza celor mai recente informatii de care dispun;

(iv) dreptul de a solicita stergerea datelor cu caracter personal: persoanele vizate pot solicita stergerea datelor personale prelucrate de Operator sau Imputerniciti in legatura cu Competitia. Operatorul si Imputernicitii trebuie sa se conformeze acestei solicitari, daca:
Datele personale nu mai sunt necesare pentru indeplinirea scopurilor pentru care au fost colectate;
Persoana vizata isi retrage consimtamantul in baza caruia are loc prelucrarea si nu exista un alt temei juridic pentru prelucrare;
Persoana vizata se opune prelucrarii din motive legate de situatia sa particulara;
Datele cu caracter personal au fost prelucrate ilegal;
Datele personale trebuie sterse pentru respectarea unei obligatii legale care ii revine Operatorului.

cu exceptia cazului in care datele sunt necesare:

a) pentru exercitarea dreptului la libera exprimare si la informare;
b) pentru conformarea de catre Operator cu o obligatie legala;
c) in scopuri de arhivare in interes public, stiintific sau pentru studii istorice sau in scopuri statistice; sau
d) pentru constatarea, exercitarea sau apararea unui drept in instanta.

(v) dreptul la restrictionarea prelucrarii: persoanele vizate pot obtine restrictionarea prelucrarii datelor personale, in cazul in care:
contesta corectitudinea datelor personale, pentru perioada de care este nevoie pentru a verifica corectitudinea,
prelucrarea este nelegala si solicita restrictionarea prelucrarii in locul stergerii datelor personale,
nu mai avem nevoie de datele personale, dar persoana vizata le solicita pentru stabilirea, exercitarea sau apararea pretentiilor legale, sau
persoana vizata are obiectii legate de prelucrare, pentru perioada necesara pentru a verifica daca motivele intemeiate ale Operatorului prevaleaza.

(vi) dreptul la obiectie: persoanele vizate pot obiecta in orice moment la prelucrarea datelor personale din motive legate de situatia acestora particulara, cu conditia ca prelucrarea sa nu se bazeze pe consimtamantul persoanei vizate ci pe interesele legitime ale Operatorului sau ale unei terte parti. In acest caz, datele personale nu vor mai fi prelucrate, cu exceptia cazului in care: (i) Operatorul poate dovedi motive legitime si imperioase care justifica prelucrarea si care prevaleaza asupra intereselor, drepturilor si libertatilor persoanei vizate sau (ii) sau in cazul in care scopul este constatarea, exercitarea sau apararea unui drept in instanta. Persoanele vizate care obiecteaza la prelucrare, sunt rugate sa specifice daca doresc, de asemenea, ca datele personale sa fie sterse.

(vii) dreptul la portabilitate a datelor: persoana vizata poate solicita transferul datelor prelucrate in temeiul consimtamantul sau in executarea unui contract, catre ea insasi, sau, daca este fezabil din punct de vedere tehnic, direct catre un alt operator;

(viii) dreptul de a depune o reclamatie: persoanele vizate pot depune reclamatii la Autoritatea Nationala de Supraveghere a Prelucrarii Datelor cu Caracter Personal prin intermediul formularului de petitii disponibil pe site-ul ANSPDCP (dataprotection.ro).

De retinut:
Perioada de timp: Termenul de raspuns pentru solicitarile persoanelor vizate este de 30 de zile, ce poate fi prelungit, in cazul unor motive specifice legate de anumite cerinte legale sau de complexitatea cererii, cu o perioada suplimentara de 2 luni.
Restrictionarea accesului: In anumite situatii, accesul la toate sau o parte a datelor personale poate fi restrictionat din cauza unor cerinte legale. In cazul unui astfel de refuz cu privire la cererea de acces, vor fi comunicate motivele refuzului.
Imposibilitatea identificarii: In anumite cazuri, persoanele vizate nu pot fi identificate in baza elementelor de identificare furnizate in cerere. In astfel de cazuri, daca persoana nu poate fi identificata drept persoana vizata, Operatorul nu poate da curs solicitarii respectivei persoane, cu exceptia cazului in care ofera Operatorului informatii suplimentare care sa permita identificarea.
Exercitarea drepturilor: Participantii isi pot exercita drepturile mentionale anterior fie printr-o cerere scrisa, datata, semnata si adresata Organizatorului la adresa Tg. Secuiesc, str. Fabricii, nr. 1/A, Jud. Covasna, email: office@meinl.ro.

8. Securitatea datelor cu caracter personal
Organizatorul depune eforturi pentru a proteja informatiile personale impotriva oricarei pierderi, utilizari abuzive, dezvaluiri, modificari, indisponibilizari, acces neautorizat si distrugere si ia toate masurile rezonabile pentru a asigura confidentialitatea informatiilor personale, inclusiv prin utilizarea unor masuri adecvate de natura organizationala si tehnica.
Organizatorul implementeaza masuri tehnice si organizatorice adecvate in vederea asigurarii unui nivel de securitate corespunzator datelor cu caracter personal apartinand participantilor la Competitie. Organizatorul va impune oricaror imputerniciti obligatii similare. La evaluarea nivelului adecvat de securitate se va tine seama in special de riscurile prezentate de prelucrarea datelor cu caracter personal, generate in special, in mod accidental sau ilegal, de distrugerea, pierderea, modificarea, divulgarea neautorizata sau accesul neautorizat la datele cu caracter personal transmise, stocate sau prelucrate.
In procesul de furnizare a datelor cu caracter personal catre Organizator si Imputerniciti, informatiile personale pot fi transferate de catre persoanele vizate prin internet. Desi Organizatorul depune eforturi sustinute pentru a proteja informatiile personale ce ii sunt puse la dispozitie, schimbul de informatii prin intermediul unei conexiuni la internet nu este 100% sigur. Prin urmare, Operatorul nu poate garanta securitatea informatiilor personale transmise prin internet. Odata primite aceste informatii, Operatorul va utiliza proceduri stricte si metode de securitate pentru a impiedica accesul neautorizat la acestea.

9. Modificarea informarii privind prelucrarea datelor cu caracter personal
Organizatorul are dreptul de a modifica prezenta Anexa la Regulamentul Oficial oricand pe durata desfasurarii Competitiei, in cazul in care se descopera masuri mai eficiente pentru protejarea si securizarea datelor cu caracter personal ale persoanelor vizate si fara a afecta drepturile si libertatile acestora. Orice astfel de modificare va fi publicata cu 24 de ore in prealabil pe https://www.facebook.com/Julius Meinl Romania/ şi https://www.instagram.com/juliusmeinlromania/ respectiv va fi adusa la cunostinta Participantilor prin aceleasi mijloace prin care au fost incunostintate cu privire la Regulamentul Oficial al Competitiei.

10. Alte prevederi
Datele personale ale Participantilor la Competitie vor fi prelucrate in conformitate cu legislatia aplicabila in domeniul protectiei datelor cu caracter personal, in mod particular in conformitate cu prevederile Regulamentului nr. 679/2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date.

